
23-TA-347: Noteikumu projekts (Jauns)
Valsts informatīvās telpas drošības koordinācijas grupas nolikums
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
2.2. atklāt, mazināt un novērst riskus un apdraudējumus valsts un sabiedrības drošībai informatīvajā telpā.
	Iebildums (IEM - 13.03.2023.)
Precizēt 2.2. apakšpunkta redakciju, jo Drošības grupa kā konsultatīvais formāts, ievērojot tam paredzētos uzdevumus, nevar tiešā veidā nodrošināt apdraudējumu un risku valsts un sabiedrības drošībai informatīvajā telpā atklāšanu, mazināšanu un novēršanu, bet gan veicināt attiecīgos procesus.
Piedāvātā redakcija
-
	Ņemts vērā
-
	2.2. veicināt valsts informatīvās telpas un sabiedrības drošības risku un apdraudējumu atklāšanu, mazināšanu un novēršanu.

	2.
	Noteikumu projekts
3.6. sniegt priekšlikumus un stratēģisku atbalstu efektīvai krīžu pārvarēšanai, tostarp Krīzes vadības padomei vai Operatīvās vadības centram, ja tāds ir izveidots;
	Iebildums (IEM - 13.03.2023.)
Precizēt apakšpunkta redakciju, jo pašlaik nav skaidrs, kas ir domāts ar jēdzienu "Operatīvās vadības centrs".
Piedāvātā redakcija
-
	Ņemts vērā
-
	3.6. sniegt priekšlikumus un stratēģisku atbalstu efektīvai krīžu pārvarēšanai, tostarp Krīzes vadības padomei vai Civilās aizsardzības Operacionālās vadības centram, ja tāds ir izveidots;

	3.
	Noteikumu projekts
5. Drošības grupā ar balsstiesībām ir pārstāvēti:
	Iebildums (LPA - 04.03.2023.)
Lai sekmētu Deklarācijas par Artura Krišjāņa Kariņa vadītā Ministru kabineta darbību  “Moderna pārvaldība” sadaļā ietvertā 303.punkta “ (..) Veicināsim aktīvu sabiedrības līdzdalību lēmumu pieņemšanas procesos (..)” mērķa sasniegšanu, vienlaikus ņemot vērā, ka
Valsts stratēģiskās komunikācijas un informatīvās telpas drošības koncepcijā 2023.–2027. gadam paredzēta partnerība ar organizētu pilsonisko sabiedrību, privāto un akadēmisko sektoru, lai sasniegtu Koncepcijas mērķi;
Latvijas Nacionālais attīstības plānā 2021.–2027. gadam par valsts prioritāti izvirzījusi sabiedrības saliedētības un iedzīvotāju piederības stiprināšanu Latvijai, tostarp ar informatīvās telpas stiprināšanu, novēršot dezinformāciju un uzlabojot medijpratību, veicinot pilsonisko līdzdalību un attīstot komunikācijas prasmes dažādās grupās un kultūrās (“Vienota, droša un atvērta sabiedrība”),
aicinām padomē iekļaut kā pastāvīgus padomes locekļus arī organizētās pilsoniskās sabiedrības (nevalstisko organizāciju) pārstāvjus un/vai izveidot padomes sabiedriski konsultatīvo formātu.
Organizētās pilsoniskās sabiedrības pārstāvja dalību ir iespējams nodrošināt ar Nevalstisko organizāciju un Ministru kabineta sadarbības memoranda īstenošanas padomes starpniecību, ievērojot “Kārtība, kādā Nevalstisko organizāciju un Ministru kabineta sadarbības memoranda īstenošanas padome deleģē pārstāvjus (t.sk. kritērijiem) dalībai dažādos sadarbības un uzraudzības mehānismos”: https://www.mk.gov.lv/lv/media/9615/download
 
Piedāvātā redakcija
Ņemot vērā augstāk minēto, aicinām 5.punktu izteikt šādā redakcijā:
“5. Drošības grupā ar balsstiesībām ir pārstāvēti:
5.1. Valsts kancelejas Stratēģiskās komunikācijas koordinācijas departaments (StratCom);
5.2. Valsts prezidenta kanceleja;
5.3. Kultūras ministrija;
5.4. Ārlietu ministrija;
5.5. Iekšlietu ministrija;
5.6. Aizsardzības ministrija;
5.7. Tieslietu ministrija;
5.8. Vides aizsardzības un reģionālās attīstības ministrija;
5.9. Finanšu ministrija;
5.10. Satiksmes ministrija;
5.11. Izglītības un zinātnes ministrija;
5.12. Ekonomikas ministrija;
5.13. Ministru prezidenta birojs;
5.14. Valsts drošības dienests;
5.15. Valsts policija;
5.16. Nacionālo elektronisko plašsaziņas līdzekļu padome;
5.17. Sabiedrisko elektronisko plašsaziņas līdzekļu padome;
5.18. Informācijas tehnoloģiju drošības incidentu novēršanas institūcija CERT.lv;
5.19. Satversmes aizsardzības birojs;
5.20. NVO un Ministru kabineta sadarbības memoranda padomes deleģēts organizētās pilsoniskās sabiedrības pārstāvis.”

Un/vai iekļaut jaunu punktu “Konsultatīvā padome”.

 
	Nav ņemts vērā
1) sadarbībai ar nevalstisko sektoru, ko paredz "Konceptuālais ziņojums par valsts stratēģisko komunikāciju un informātīvās telpas drošību 2023. -2027. gadam", ir plānots izveidot citu formātu, kas tiks izveidots un iedzīvināts 2023. gada laikā;

2) ja ar šiem MK noteikumiem izveidotās Drošības grupas darba kārtībā tiks iekļauti NVO sektoram būtiski jautājumi, to apspriešanā tiks uzaicināti piedalīties NVO un/vai Ministru kabineta sadarbības memoranda padomes deleģēti organizētās pilsoniskās sabiedrības pārstāvji;

3) sadarbība ar NVO sektoru var arī tikt īstenota, izmantojot Memoranda padomi, tās darba kārtībā iekļaujot informatīvās telpas drošības jautājumus.
	5. Drošības grupā ar balsstiesībām ir pārstāvēti:

	4.
	Noteikumu projekts
5.16. Nacionālo elektronisko plašsaziņas līdzekļu padome;
	Iebildums (NEPLP - 13.03.2023.)
Nacionālā elektronisko plašsaziņas līdzekļu padome lūdz precīzi norādīt iestādes nosaukumu.
Piedāvātā redakcija
5.16. Nacionālā elektronisko plašsaziņas līdzekļu padome;
	Ņemts vērā
-
	5.16. Nacionālā elektronisko plašsaziņas līdzekļu padome;

	5.
	Noteikumu projekts
8. Dalībai Drošības grupā atbilstoši darba kārtības jautājumiem uzaicina pārstāvjus bez balsstiesībām no citām institūcijām, tostarp Saeimas un atsevišķām tās komisijām, citām ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.
	Iebildums (IEM - 13.03.2023.)
Pašreizējā redakcijā 8. punkts liedz Drošības grupā uzaicināt pārstāvjus bez balsstiesībām no tām institūcijām, kas veido Drošības grupu un ir uzskaitītas 5. punktā. Aicinām izvērtēt, vai šāds ierobežojums ir pamatots un praksē nepieciešams. Ja tiek paredzēts, ka attiecīgās pārstāvības (bez balsstiesībām) iespēja ir attiecināma kā uz 5., tā arī uz 8. punktā uzskaitītajām institūcijām, pilsoniskās sabiedrības, akadēmisko institūciju vai privātā sektora pārstāvjiem, lūdzam 8. punktā svītrot vārdu "citām".
Piedāvātā redakcija
8. Dalībai Drošības grupā atbilstoši darba kārtības jautājumiem uzaicina pārstāvjus bez balsstiesībām no institūcijām, tostarp Saeimas un atsevišķām tās komisijām, ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.
	Ņemts vērā
-
	8. Dalībai Drošības grupā atbilstoši darba kārtības jautājumiem uzaicina papildu pārstāvjus bez balsstiesībām no 5. punktā minētajām institūcijām un citām institūcijām, tostarp Saeimas un atsevišķām tās komisijām, citām ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.

	6.
	Noteikumu projekts
13. Ja drošības grupas sēdes darba kārtībā iekļauti klasificēti jautājumi, tostarp tādi, kas satur Latvijas valsts, NATO vai ES noslēpumu, drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Iebildums (IEM - 13.03.2023.)
Ievērojot 8. punktā noteikto, papildināt projektu ar nosacījumiem un kārtību uzaicināto personu dalībai Drošības grupas sēdē, izskatot klasificētus jautājumu, t.sk., kas satur Latvijas valsts, NATO vai ES noslēpumu. 
Piedāvātā redakcija
-
	Ņemts vērā
-
	13. Drošības grupas loceklim ir nepieciešama speciālā atļauja darbam ar valsts noslēpumu. Ja saistībā ar izskatāmo jautājumu nepieciešama speciālā atļauja darbam ar valsts noslēpumu un sertifikāts darbam ar NATO vai Eiropas Savienības klasificēto informāciju, Drošības grupas sanāksmē attiecīgā jautājuma izskatīšanā piedalās pārstāvji, kuriem izsniegta attiecīgās kategorijas atļauja un sertifikāts.

	7.
	Noteikumu projekts
13. Ja drošības grupas sēdes darba kārtībā iekļauti klasificēti jautājumi, tostarp tādi, kas satur Latvijas valsts, NATO vai ES noslēpumu, drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Iebildums (IEM - 13.03.2023.)
Pielaide valsts noslēpuma objektiem var tikt izsniegta, ievērojot normatīvajos aktos noteikto procedūru. Līdz ar to, Drošības grupas pārstāvim jau sākotnēji attiecīgajai pielaidei būtu jābūt izsniegtai, pretējā gadījumā attiecīgais pārstāvis klasificēta jautājuma izskatīšanā piedalīties nebūs tiesīgs. Šajā sakarā lūdzam izvērtēt noteikumu projektu un to attiecīgi precizēt, vai nu sākotnēji paredzot Drošības grupas pārstāvjiem noteikta līmeņa pielaides esamību, vai arī svītrot 13. punktu. 
Piedāvātā redakcija
-
	Ņemts vērā
-
	13. Drošības grupas loceklim ir nepieciešama speciālā atļauja darbam ar valsts noslēpumu. Ja saistībā ar izskatāmo jautājumu nepieciešama speciālā atļauja darbam ar valsts noslēpumu un sertifikāts darbam ar NATO vai Eiropas Savienības klasificēto informāciju, Drošības grupas sanāksmē attiecīgā jautājuma izskatīšanā piedalās pārstāvji, kuriem izsniegta attiecīgās kategorijas atļauja un sertifikāts.

	8.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Iebildums (DAIF Latvija - 13.03.2023.)
Iebilstam pret anotācijā pausto, ka plašākas sabiedrības pārstāvji Drošības grupas darbā nebūs iesaistīti, izņemot, ja netiks uzaicināti piedalīties specifisku jautājumu izvērtēšanā. Lai gan saskaņā ar normatīvā akta projekta (nolikuma) 8.punktu darba grupai būs tiesības atbilstoši darba kārtības jautājumiem uzaicināt piedalīties pārstāvjus bez balsstiesībām, šis plānotais regulējums un šobrīd anotācijā iekļautais neatbilst Konceptuālajā ziņojumā par valsts stratēģisko komunikāciju un informatīvās telpas drošību 2023.–2027. gadam ietvertajam (turpmāk - Ziņojums).
Piemēram, attiecībā uz plānoto darbības virzienu "7.2. Informatīvās telpas noturības pasākumi pret drošības apdraudējumiem" tiek iekļauts, ka noturība balstās uz visu valsts pārvaldes un pašvaldību institūciju, kā arī organizētas pilsoniskās sabiedrības, akadēmiskā un privātā sektora līdzdarbību, izmantojot gan apsteidzošus, gan uz krīzēm reaģējošus risinājumus indivīdu, institūciju un valsts līmenī. Kā arī - Latvijas interesēs ir visaptveroši mobilizēt plašu spēlētāju un resursu klāstu, lai attīstītu noturīgu informatīvo telpu, kurā uzbrucēja iespējas veikt manipulācijas tiktu samazinātas līdz minimumam.
Tāpat ziņojuma virziens "7.5. Partnerība ar organizētu pilsonisko sabiedrību, privāto un akadēmisko sektoru" ietver to, ka valsts pārvaldes un pašvaldību institūcijām ir būtiski veidot ilgtermiņa attiecības ar privāto sektoru, kā arī sinerģija starp publisko un privāto sektoru var ļaut radīt inovācijas informatīvās telpas pētniecības, analīzes un drošības jomā, kas ar laiku var kļūt par valsts eksporta preci vai pakalpojumu. 

Attiecīgi, ziņojums paredz dažādus būtiskus aspektus, kādos būtu jāiesaista arī privātais sektors, un tā kā šī darba grupas mērķis būs koordinēt un uzraudzīt Ziņojuma ieviešanu, ir jāparedz un anotācijā jāiekļauj jau konkrēta nevalstisko pārstāvju grupas iesaiste - šajā gadījumā drošības un aizsardzības industriju pārstāvniecība ko īsteno Latvijas Drošības un aizsardzības industriju federācija (turpmāk - DAIF Latvija).
DAIF Latvija ir lielākā drošības un aizsardzības uzņēmumu apvienojošā organizācija Latvijā un uzskatām, ka tieši tehnoloģiju iespējām un risinājumiem, ko piedāvā šīs industrijas un arī akadēmiskais sektors, ir kritiska nozīme arī tieši informatīvās telpas drošības un noturības sekmēšanā un īstenošanā.  


 
Piedāvātā redakcija
-
	Nav ņemts vērā
1) sadarbībai ar nevalstisko sektoru, ko paredz "Konceptuālais ziņojums par valsts stratēģisko komunikāciju un informātīvās telpas drošību 2023. -2027. gadam", ir plānots izveidot citu formātu, kas tiks izveidots un iedzīvināts 2023. gada laikā;

2) ja ar šiem MK noteikumiem izveidotās Drošības grupas darba kārtībā tiks iekļauti NVO sektoram būtiski jautājumi, to apspriešanā tiks uzaicināti piedalīties NVO un/vai Ministru kabineta sadarbības memoranda padomes deleģēti organizētās pilsoniskās sabiedrības pārstāvji;

3) sadarbība ar NVO sektoru var arī tikt īstenota, izmantojot Memoranda padomi, tās darba kārtībā iekļaujot informatīvās telpas drošības jautājumus.
	6. Projekta izstrādē iesaistītās institūcijas un sabiedrības līdzdalības process

	9.
	Noteikumu projekts
 Valsts informatīvās telpas drošības koordinācijas grupas nolikums
	Priekšlikums (TM - 14.03.2023. - pēc termiņa)
Norādām, ka projekts neparedz, kas apstiprina Drošības darba grupas sastāvu, attiecīgi lūdzam precizēt projektu, un/vai sniegt attiecīgu skaidrojumu projekta anotācijā. 
Piedāvātā redakcija
-
	Ņemts vērā
Ir papildināts tiesību akta anotācijas 1.3. punkts par risinājuma viedu, izsakot to šādā redakcijā:

"Nepieciešams izveidot Valsts informatīvās telpas drošības koordinācijas grupu, kas ir koleģiāla konsultatīva institūcija, kas nodrošina koordināciju un informācijas apmaiņu starp iesaistītajām institūcijām par informatīvās telpas monitoringā un analīzē identificētajiem drošības riskiem un izaicinājumiem, rekomendē ieteicamo rīcību to mazināšanai un novēršanai, kā arī uzrauga "Konceptuālā ziņojuma par valsts stratēģisko komunikāciju un informatīvās telpas drošību 2023.-2027.gadam" ieviešanu. Drošības grupas darbībā iesaistītās institūcijas rakstveidā informēs Drošības grupas sekretariātu par savu institūciju deleģētajām personām un par izmaiņām personālsastāvā."
	 Valsts informatīvās telpas drošības koordinācijas grupas nolikums

	10.
	Noteikumu projekts
3.5. sniegt priekšlikumus Ministru prezidentam, Ministru kabinetam;
	Priekšlikums (TM - 14.03.2023. - pēc termiņa)
Lūdzam precizēt projekta 3.5.apakšpunktu. Norādām, ka Ministru kabineta sastāvā ir Ministru prezidents un ministri, kuriem ir pakļautas attiecīgās ministrijas. Līdz ar to atsevišķi nav jānodala Ministru prezidents un Ministru kabinets.
Piedāvātā redakcija
-
	Ņemts vērā
-
	3.5. sniegt priekšlikumus Ministru kabinetam;

	11.
	Noteikumu projekts
5.16. Nacionālo elektronisko plašsaziņas līdzekļu padome;
	Priekšlikums (NEPLP - 13.03.2023.)
Nacionālā elektronisko plašsaziņas līdzekļu padome lūdz precīzi norādīt iestādes nosaukumu.
Piedāvātā redakcija
5.16. Nacionālā elektronisko plašsaziņas līdzekļu padome;
	Ņemts vērā
-
	5.16. Nacionālā elektronisko plašsaziņas līdzekļu padome;

	12.
	Noteikumu projekts
8. Dalībai Drošības grupā atbilstoši darba kārtības jautājumiem uzaicina pārstāvjus bez balsstiesībām no citām institūcijām, tostarp Saeimas un atsevišķām tās komisijām, citām ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.
	Priekšlikums (DAIF Latvija - 13.03.2023.)
Aicinām iekļaut noteikumu projektā punktu vai papildināt 8.punktu ar normu, kas paredz iesaistīt Drošības grupas darbā drošības un aizsardzības industriju kā privātā sektora pārstāvniecību, ko nodrošinātu Latvijas Drošības un aizsardzības industriju federācija (turpmāk - DAIF Latvija). 

Attiecīgi, Konceptuālajā ziņojumā par valsts stratēģisko komunikāciju un informatīvās telpas drošību 2023.–2027. gadam pie virziena "7.5. Partnerība ar organizētu pilsonisko sabiedrību, privāto un akadēmisko sektoru" ir iekļauts, ka, lai lai sekmīgi sagatavotos nākotnes krīzēm un dažādiem valsts apdraudējuma scenārijiem, Valsts kancelejas StratCom attīstīs sadarbības tīklu ar nevalstiskajām organizācijām, privātā un akadēmiskā sektora institūcijām un pārstāvjiem. Tīkls būs mobilizējams krīzes situācijās, lai novērstu vai mazinātu drošības riskus un apdraudējumus informatīvajā telpā, izplatītu valsts stratēģiskās komunikācijas vēstījumus, kā arī īstenotu citus pasākumus sekmīgai krīzes pārvarēšanai.

DAIF Latvija uzskata, ka, lai nodrošinātu šāda sadarbības tīkla efektīvu darbību un iespējamo mobilizēšanu krīzes situācijai, ir jānodrošina patstāvīga sadarbība ar visām iesaistītajām pusēm, nevis tikai atsevišķos gadījumos vai par konkrētiem jautājumiem. 

DAIF Latvija ir lielākā drošības un aizsardzības uzņēmumu apvienojošā organizācija Latvijā un uzskatām, ka tieši tehnoloģiju iespējām un risinājumiem, ko piedāvā šīs industrijas un arī akadēmiskais sektors, ir kritiska nozīme arī tieši informatīvās telpas drošības un noturības sekmēšanā un īstenošanā.  
Piedāvātā redakcija
-
	Nav ņemts vērā
1) sadarbībai ar nevalstisko sektoru, ko paredz "Konceptuālais ziņojums par valsts stratēģisko komunikāciju un informātīvās telpas drošību 2023. -2027. gadam", ir plānots izveidot citu formātu, kas tiks izveidots un iedzīvināts 2023. gada laikā;

2) ja ar šiem MK noteikumiem izveidotās Drošības grupas darba kārtībā tiks iekļauti NVO sektoram būtiski jautājumi, to apspriešanā tiks uzaicināti piedalīties NVO un/vai Ministru kabineta sadarbības memoranda padomes deleģēti organizētās pilsoniskās sabiedrības pārstāvji;

3) sadarbība ar NVO sektoru var arī tikt īstenota, izmantojot Memoranda padomi, tās darba kārtībā iekļaujot informatīvās telpas drošības jautājumus.
	8. Dalībai Drošības grupā atbilstoši darba kārtības jautājumiem uzaicina papildu pārstāvjus bez balsstiesībām no 5. punktā minētajām institūcijām un citām institūcijām, tostarp Saeimas un atsevišķām tās komisijām, citām ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.

	13.
	Noteikumu projekts
13. Dalībai Drošības grupas sēdēs ir nepieciešama pielaide valsts noslēpumam. Ja Drošības grupas sēdes darba kārtībā ir iekļauti klasificēti jautājumi, kas satur NATO vai ES noslēpumu, Drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Priekšlikums (IEM - 27.03.2023.)
Lūdzam atkārtoti izvērtēt noteikumu projekta 13. punkta redakciju. Atbilstoši tai šobrīd tiek noteikts, ka dalībai Drošības grupas sēdēs kā Drošības grupas locekļiem, tā arī uzaicinātajām personām ir nepieciešama pielaide valsts noslēpumam, neatkarīgi no izskatāmajiem jautājumiem, neprecizējot speciālās atļaujas kategoriju.

Saskaņā ar Ministru kabineta 2004. gada 6. janvāra noteikumiem Nr. 21 "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi" ir trīs kategoriju speciālās atļaujas pieejai valsts noslēpumam. Savukārt personai ir tiesības iepazīties ar NATO vai Eiropas Savienības klasificēto informāciju, ja personas amats ir iekļauts to amatu sarakstā, kurus pildot saistībā ar veicamā darba raksturu ir nepieciešama pieeja NATO vai Eiropas Savienības klasificētajai informācijai, un ja persona ir saņēmusi sertifikātu darbam ar NATO un/vai Eiropas Savienības klasificēto informāciju. Šo sertifikātu izsniedz tikai personām, kuras ir saņēmušas atbilstošas kategorijas speciālo atļauju.

Atbilstoši 13. punkta otrajam teikumam, ja Drošības grupā tiek skatīti klasificēti jautājumi, kas satur NATO vai ES noslēpumu, paredzēts, ka Drošības grupas locekļiem dalībai sēdē nepieciešama īpaša pielaide, proti, sertifikāts darbam ar NATO vai Eiropas Savienības klasificēto informāciju, taču šī norma neattiecas uz uzaicinātajām personām (8.punkts).

Līdz ar to būtu vērtējams, vai Drošības grupas locekļiem, vai dalībai Drošības grupas sēdē (neatkarīgi no izskatāmajiem jautājumiem), noteikt minimālo nepieciešamo speciālās atļaujas kategoriju un sertifikāta esamību, kā arī precizējami nosacījumi uzaicināto personu dalībai Drošības grupas sēdēs, kurās netiek vai tiek skatīti valsts noslēpumu, NATO un/vai Eiropas Savienības klasificēto informāciju saturoši jautājumi. Iekšlietu ministrija priekšroku dotu risinājumam, ja minimālās prasības tiek noteiktas Drošības grupas locekļiem, jo šādā gadījumā nav nepieciešams noteikt papildu atrunu attiecībā uz uzaicinātajām personām (skat. pirmo rindkopu).

Ierosinām izvērtēt risinājumu noteikt, ka "Drošības grupas loceklim ir nepieciešama speciālā atļauja darbam ar valsts noslēpumu un sertifikāts darbam ar NATO vai Eiropas Savienības klasificēto informāciju vismaz konfidenciāli līmenī. Ja saistībā ar izskatāmo jautājumu nepieciešama speciālā atļauja darbam ar valsts noslēpumu un sertifikāts darbam ar NATO vai Eiropas Savienības klasificēto informāciju, Drošības grupas sanāksmē attiecīgā jautājuma izskatīšanā piedalās pārstāvji, kuriem izsniegta attiecīgās kategorijas atļauja un sertifikāts". Šajā gadījumā nav nepieciešams atsevišķi noteikt, ka uzaicinātās personas drīkst piedalīties to jautājumu izskatīšanā Drošības grupā, kas nesatur valsts noslēpumu, NATO vai Eiropas Savienības klasificēto informāciju.

Savukārt gadījumā, ja ir paredzēts, ka pastāvīgam darbam Drošības grupā tiek deleģētas konkrētas personas, noteikumus būtu jāpapildina ar kārtību Drošības grupas locekļa aizstāšanai gadījumos, kad speciālai atļaujai darbam ar valsts noslēpumu un sertifikāts darbam ar NATO vai Eiropas Savienības klasificēto informāciju ir zemākas kategorijas, nekā izskatāmais jautājums.
 
Piedāvātā redakcija
-
	Ņemts vērā
-
	13. Drošības grupas loceklim ir nepieciešama speciālā atļauja darbam ar valsts noslēpumu. Ja saistībā ar izskatāmo jautājumu nepieciešama speciālā atļauja darbam ar valsts noslēpumu un sertifikāts darbam ar NATO vai Eiropas Savienības klasificēto informāciju, Drošības grupas sanāksmē attiecīgā jautājuma izskatīšanā piedalās pārstāvji, kuriem izsniegta attiecīgās kategorijas atļauja un sertifikāts.

	14.
	Noteikumu projekts
13. Ja drošības grupas sēdes darba kārtībā iekļauti klasificēti jautājumi, tostarp tādi, kas satur Latvijas valsts, NATO vai ES noslēpumu, drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Priekšlikums (IEM - 13.03.2023.)
Vienveidīgas pieejas nodrošināšanai 13. punktā aizstāt vārdu "drošības" ar vārdu "Drošības".
Piedāvātā redakcija
-
	Ņemts vērā
-
	13. Drošības grupas loceklim ir nepieciešama speciālā atļauja darbam ar valsts noslēpumu. Ja saistībā ar izskatāmo jautājumu nepieciešama speciālā atļauja darbam ar valsts noslēpumu un sertifikāts darbam ar NATO vai Eiropas Savienības klasificēto informāciju, Drošības grupas sanāksmē attiecīgā jautājuma izskatīšanā piedalās pārstāvji, kuriem izsniegta attiecīgās kategorijas atļauja un sertifikāts.

	15.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (DAIF Latvija - 27.03.2023.)
Latvijas Drošības un aizsardzības industriju federācija (DAIF Latvija) aicina iekļaut tiesību akta anotācijā detalizētu aprakstu, kādas nevalstiskās organizācijas (NVO) un kādā veidā tiks iesaistītas Valsts informatīvās telpas drošības koordinācijas grupas darbā, ņemot vērā
1) gan tiesību akta izstrādātāja pausto, ka saskaņā ar "Konceptuālo ziņojumu par valsts stratēģisko komunikāciju un informātīvās telpas drošību 2023. -2027. gadam", ir plānots izveidot citu formātu, kas tiks izveidots un iedzīvināts 2023. gada laikā;
2) ka gadījumā, ja grupas darba kārtībā tiks iekļauti NVO sektoram būtiski jautājumi, to apspriešanā tiks uzaicināti piedalīties NVO un/vai Ministru kabineta sadarbības memoranda padomes deleģēti organizētās pilsoniskās sabiedrības pārstāvji.

DAIF Latvija norāda, ka būtu skaidri jānosaka jau sākotnēji, kā, piemēram, tiks nodrošināta grupas darbā drošības un aizsardzības industriju kā privātā sektora pārstāvniecība, ņemot vērā, ka tieši DAIF Latvija kā šīs jomas NVO ir būtiska loma gan plānotā sadarbības tīkla efektīvai darbībai un iespējamai mobilizēšanai krīzes situācijās, kā arī tieši tehnoloģiju iespējām un risinājumiem, ko piedāvā šīs industrijas un arī akadēmiskais sektors, ir kritiska nozīme arī tieši informatīvās telpas drošības un noturības sekmēšanā un īstenošanā.  

 
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	16.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (ĀM - 13.03.2023.)
Izsakām priekšlikumu precizēt pašreizējās situācijas, problēmu un risinājumu sadaļas teikumu: "[..] Tāpat drošības riskus rada Baltkrievijas autoritārais režīms, kā arī Ķīnas un citu valstisko un nevalstisko aktieru potenciālās aktivitātes pret Latviju informatīvajā telpā. [..]"
Piedāvātā redakcija
Piedāvājam divus redakcijas variantus, kā izteikt šo teikumu: "[..] Tāpat drošības riskus rada Baltkrievijas autoritārais režīms, kā arī citu valstisko un nevalstisko aktieru potenciālās aktivitātes pret Latviju informatīvajā telpā. [..]" vai arī "[..] Tāpat drošības riskus rada Baltkrievijas autoritārais režīms, kā arī Ķīnas un citu valstisko un nevalstisko aktieru potenciālās aktivitātes informatīvajā telpā."
	Ņemts vērā
-
	1.3. Pašreizējā situācija, problēmas un risinājumi

	17.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 10.03.2023.)
Ņemot vērā noteikumu projekta 9. punktā paredzēto, ka Valsts kanceleja veic Drošības grupas sekretariāta funkcijas, lūdzam anotācijas 3. sadaļas “Tiesību akta projekta ietekme uz valsts budžetu un pašvaldību budžetiem” sadaļā “Cita informācija” norādīt, ka Valsts kanceleja Drošības grupas sekretariāta funkciju nodrošinās esošo valsts budžeta līdzekļu ietvaros.
 
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	18.
	Anotācija (ex-ante)
8.1.2. uz valsts un pašvaldību informācijas un komunikācijas tehnoloģiju attīstību 
	Priekšlikums (SLF - 02.03.2023.)
Sabiedrības Līdzdalības Fonda ieskatā koordinācijas grupas izveidei ir pozitīvas ietekmes potenciāls uz valsts un pašvaldību informācijas un komunikācijas tehnoloģiju attīstību, veidojot simbiozi ar jau esošajiem pilsoniskās sabiedrības digitālās demokrātijas risinājumiem. Piemēram, kolektīvo iesniegumu aspektā ar ManaBalss.lv un informētas, konstruktīvi līdzdalīgas un savlaicīgi iesaistītas sabiedrības aspektā - ar Open2Vote.eu, kā arī tās padziļināto funkcionalitāti - OpenSaeima.lv.
Piedāvātā redakcija
Jā
	Ņemts vērā
-
	8.1.2. uz valsts un pašvaldību informācijas un komunikācijas tehnoloģiju attīstību

	19.
	Anotācija (ex-ante)
8.1.3. uz informācijas sabiedrības politikas īstenošanu 
	Priekšlikums (SLF - 02.03.2023.)
Sabiedrības Līdzdalības Fonda ieskatā koordinācijas grupas izveidei pilnīgi noteikti ir pozitīva ietekme vai vismaz tās potenciāls uz informācijas sabiedrības politikas īstenošanu. Piemēram, stiprinot esošo pilsoniskās sabiedrības digitālās demokrātijas risinājumu kapacitāti, ieskaitot attiecīgo CivicTech rīku popularizēšanu sabiedrībā. Piemēram, kolektīvo iesniegumu aspektā tā ir platforma ManaBalss.lv un informētas, konstruktīvi līdzdalīgas un savlaicīgi iesaistītas sabiedrības aspektā - Open2Vote.eu, kā arī tās padziļinātā funkcionalitāte - OpenSaeima.lv.
Piedāvātā redakcija
Jā
	Ņemts vērā
-
	8.1.3. uz informācijas sabiedrības politikas īstenošanu

	20.
	Anotācija (ex-ante)
8.1.4. uz Nacionālā attīstības plāna rādītājiem 
	Priekšlikums (SLF - 02.03.2023.)
Sabiedrības Līdzdalības Fonda ieskatā koordinācijas grupas izveidei pilnīgi noteikti ir pozitīva ietekme vai vismaz tās potenciāls uz NAP mērķu sasniegšanu par sabiedrības līdzdalību - par informētu, pozitīvā nozīmē kritisku jeb izsvērtu līdzdalību un deliberāciju. Piemēram, zināšanu sabiedrības attīstībā (NAP 23. punkts), aktīvu cilvēku prioritātē (51. punkts), rīcības virzienā "Saliedētība" (407., 417., 428.). Arī - 448., 451. u.c.
Piedāvātā redakcija
Jā
	Ņemts vērā
-
	8.1.4. uz Nacionālā attīstības plāna rādītājiem

	21.
	Anotācija (ex-ante)
8.1.12. uz cilvēktiesībām, demokrātiskām vērtībām un pilsoniskās sabiedrības attīstību 
	Priekšlikums (SLF - 02.03.2023.)
Skat. Sabiedrības Līdzdalības Fonda iepriekšējos priekšlikumus - darba grupas izveidei paredzami būs pozitīva ietekme uz demokrātiskām vērtībām un pilsoniskās sabiedrības attīstību.
Piedāvātā redakcija
Jā.
	Ņemts vērā
-
	8.1.12. uz cilvēktiesībām, demokrātiskām vērtībām un pilsoniskās sabiedrības attīstību



